CP-CPF ลงพื้นที่มอบอาหาร-น้ำดื่มช่วยปชช.กระทบ “อุทกภัย” ทั่วไทย
CP-CPF ระดมกำลังจิตอาสาลงพื้นที่มอบอาหารและน้ำดื่ม เพื่อช่วยเหลือผู้ประสบอุทกภัย ภายใต้โครงการ “CPF ส่งอาหารจากใจ สู้ภัยน้ำท่วม” ในหลายพื้นที่อย่างต่อเนื่อง
CP-CPF ระดมจิตอาสามอบอาหารและน้ำดื่มช่วยเหลือผู้ประสบอุทกภัย ภายใต้โครงการ “CPF ส่งอาหารจากใจ สู้ภัยน้ำท่วม” ในหลายพื้นที่ต่อเนื่อง
4 ต.ค. 2564

นายปิติพงษ์ ธงภักดี ผู้แทนบริษัท เจริญโภคภัณฑ์อาหาร จำกัด (มหาชน) หรือ CPF นำชาวซีพี-ซีพีเอฟจิตอาสา ลงพื้นที่ตำบลท่าตะโก อำเภอท่าตะโก จังหวัดนครสวรรค์ ที่ยังมีน้ำท่วมสูง 1-2 เมตร ทำให้การสัญจรถูกตัดขาด การเข้าถึงชุมชนเป็นไปอย่างยากลำบาก ต้องใช้เรือท้องแบนในการนำผลิตภัณฑ์ไข่ไก่สด น้ำดื่มซีพี และอาหารแห้ง ไปมอบถึงมือพี่น้องชาวท่าตะโก สำหรับเป็นวัตถุดิบประกอบอาหารบริโภค ในช่วงเวลาที่ยากลำบากเช่นนี้ เพื่อช่วยบรรเทาความเดือดร้อนอย่างเร่งด่วน
ทั้งนี้ จากสถานการณ์น้ำท่วมสูงในหลายพื้นที่ของประเทศ ยังคงส่งผลกระทบกับประชาชนไทย ภาคเอกชนอย่างเช่น เครือซีพี และ CPF เป็นได้ระดมจิตอาสาลงพื้นที่นำอาหาร น้ำดื่ม ภายใต้โครงการ “CPF ส่งอาหารจากใจ สู้ภัยน้ำท่วม” ไปช่วยเหลือและบรรเทาความเดือดร้อนให้ผู้ประสบอุทกภัยอย่างเต็มกำลังหลายพื้นที่ทั้ง จ.ชัยภูมิ เพชรบูรณ์ นครราชสีมา นครสวรรค์ ล่าสุด จิตอาสาซีพี-ซีพีเอฟ ยังได้นำไข่ไก่สด อาหารพร้อมรับประทาน และน้ำดื่มไปส่งมอบถึงมือผู้เดือดร้อนใน จ. นครสวรรค์และนครราชสีมา อย่างต่อเนื่อง
โดยสาเหตุของอุทกภัยในครั้งนี้เกิดจากฝนที่ตกหนักต่อเนื่องหลายวัน ทำให้มีน้ำป่าจากเพชรบูรณ์ ไหลมารวมกับน้ำจากอ่างเก็บน้ำห้วยใหญ่ จนเกิดท่วมสูง สร้างความเสียหายให้กับหลายพื้นที่ อำเภอท่าตะโกก็ได้รับผลกระทบเช่นเดียวกัน หลายครอบครัวบ้านถูกน้ำท่วมสูง ข้าวของเสียหาย มีคนชราและคนป่วยที่ต้องอาศัยในบ้านที่มีน้ำขัง อาหารกับน้ำดื่มขาดแคลนมาก ชาวบ้านต้องหาปลาตามน้ำที่หลากมาเพื่อประทังชีวิต บางจุดไม่มีน้ำดื่ม ชาวชุมชนท่าตะโกที่ได้รับน้ำใจจากบริษัท ต่างขอบคุณซีพีและซีพีเอฟ ที่นำอาหารมามอบให้ซึ่งช่วยบรรเทาความเดือดร้อนในเบื้องต้นได้
ด้านศูนย์อำนวยการสถานการณ์น้ำท่วม อำเภอโนนสูง จังหวัดนครราชสีมา ณ ที่ว่าการอำเภอโนนสูง พันจ่าโททวี พิมพ์อุบล นายอำเภอโนนสูง และนายพินิจ จตุรโกมล ปศุสัตว์อำเภอโนนสูง รับมอบอาหารปรุงสุกพร้อมรับประทาน และน้ำดื่มซีพี เพื่อนำไปแจกจ่ายให้กับชาวชุมชน ที่ได้รับผลกระทบจากมวลน้ำที่ไหลมาจากอ่างเก็บน้ำลำเชียงไกร เข้าท่วมพื้นที่พักอาศัย และขอขอบคุณการสนับสนุนที่ได้รับจากซีพี-ซีพีเอฟในครั้งนี้ ที่สามารถช่วยคลายความเดือดร้อนด้านอาหารให้กับพี่น้องประชาชนได้ โดยมี นายศุภวิชญ์ โชติมุข ผู้แทนซีพีเอฟ และทีมซีพีเอฟจิตอาสาจากธุรกิจสุกร ร่วมมอบผลิตภัณฑ์
สำหรับความช่วยเหลือของซีพีเอฟดังกล่าว เริ่มดำเนินการอย่างต่อเนื่องมาตั้งแต่เริ่มต้น โดยกระจายกำลังสนับสนุนด้านอาหารในหลายพื้นที่ประสบเหตุอุทกภัย ได้แก่ อำเภอศรีเทพ และอำเภอหล่มสัก จังหวัดเพชรบูรณ์, อำเภอท่าตะโก และอำเภอลาดยาว จังหวัดนครสวรรค์, อำเภอโนนไทย อำเภอโนนสูง และอำเภอเมืองนครราชสีมา จังหวัดนครราชสีมา, อำเภอเมือง จังหวัดชัยภูมิ เพื่อให้คนไทยเข้าถึงอาหารและของใช้ที่จำเป็นอย่างเพียงพอในยามที่ประสบกับสถานการณ์น้ำท่วม